किशोर कुमार के गाने और देव आनंद की फिल्में हुई थी बैन
आज के ही दिन 48 साल पहले 26 जून 1975 की सुबह तत्कालीन प्रधानमंत्री इंदिरा गांधी ने रेडियो से इमरजेंसी लगाने का ऐलान किया। उनके इस ऐलान के कुछ घंटे पहले ही 25 और 26 जून की दरमियानी रात को इमरजेंसी के आदेश पर राष्ट्रपतिemergency impact on bollywood, Kishore Kumar's songs and Dev Anand's films were banned
आज के ही दिन 48 साल पहले 26 जून 1975 की सुबह तत्कालीन प्रधानमंत्री इंदिरा गांधी ने रेडियो से इमरजेंसी लगाने का ऐलान किया। उनके इस ऐलान के कुछ घंटे पहले ही 25 और 26 जून की दरमियानी रात को इमरजेंसी के आदेश पर राष्ट्रपति फखरुद्दीन अली अहमद दस्तखत कर चुके थे।
इंदिरा गांधी ने ऐसा इसलिए किया था क्योंकि कोर्ट ने उस वक्त की प्रधानमंत्री इंदिरा गांधी की चुनावी जीत को गलत बताते हुए रद्द कर दिया था। इसके बाद इंदिरा ने इस्तीफा नहीं दिया, बल्कि इमरजेंसी लगाने का फैसला किया। दूसरी तरफ बेटे संजय और प्राइवेट सेक्रेटरी आरके धवन ने विरोधियों के नामों की चिट्ठी मुख्यमंत्रियों को भेजकर गिरफ्तार करने का आदेश दे दिया।
इमरजेंसी का आम लोगों, मीडिया, राजनेताओं के साथ फिल्म इंडस्ट्री पर भी बुरा असर पड़ा था। फिल्म सेंसरशिप में कई बदलाव हुए थे। कई एक्टर्स की फिल्मों पर और सिंगर्स के गानों पर बैन लगा दिया था।
आज जानते हैं कि इमरजेंसी के दौरान फिल्म इंडस्ट्री का क्या हाल था….
बॉलीवुड को इमरजेंसी के दौरान हिंदी सिनेमा के नाम से जाना था। उस समय केंद्रीय सूचना एवं प्रसारण मंत्री वी.सी. शुक्ल ने फिल्म प्रोड्यूसर्स को सरकार के निर्देशों के मुताबिक फिल्में बनाने की हिदायत भी दी थी।
वो क्या निर्देश थे जिनके तहत इमरजेंसी में फिल्में बनती थीं?
जो कोई फिल्म इंडस्ट्री की बड़े स्टार्स अगर सरकार के इस निर्देश को नहीं मानते थे, उनके गाने या फिल्मों को बैन कर दिया जाता था।
जिंगल गाने से मना किया तो बैन हुए किशोर कुमार के गाने 
इमरजेंसी के दौरान सिंगर-एक्टर किशोर कुमार के गानों को आकाशवाणी पर बैन कर दिए गए थे। रिपोर्ट्स ने दावा किया था कि केंद्रीय सूचना एवं प्रसारण मंत्रालय की तरफ से किशोर कुमार को फोन किया गया था और कहा था कि वो इंदिरा गांधी के एक प्रोग्राम के लिए जिंगल को अपनी आवाज दें। किशोर कुमार ने ऐसा करने से मना कर दिया था। उन्होंने मंत्री से कहा कि वो हार्ट की बीमार से परेशान चल रहे हैं और डॉक्टर ने उन्हें आराम करने ही हिदायत दी है।
किशोर कुमार के इस कदम से सरकार ने उनके सभी गानों को ऑल इंडिया रेडियो और दूरदर्शन पर बैन कर दिया था।
मनोज कुमार की फिल्म भी बैन हुई
मनोज कुमार पर भी इमरजेंसी का बुरा असर पड़ा। मंत्री वी.सी.शुक्ल अमृता प्रीतम द्वारा लिखी हुई एक प्रो-इमरजेंसी डॉक्यूमेंट्री पर फिल्म बनाने का ऑफर लेकर मनोज कुमार के पास गए थे। दोनों अच्छे दोस्त थे लेकिन इसके बावजूद मनोज कुमार ने फिल्म बनाने से इनकार कर दिया था।
इसका बदला लेने के लिए वी.सी.शुक्ल ने मनोज कुमार की फिल्म शोर को थिएटर में रिलीज होने के 2 हफ्ते पहले दूरदर्शन पर रिलीज कर दिया। जब ये फिल्म थिएटर पर रिलीज हुई तो बड़ी तादाद में लोग इसे देखने नहीं गए, जिस वजह ये फ्लॉप हो गई।
इसी दौरान मनोज कुमार की एक और फिल्म दस नंबरी रिलीज होने वाली थी लेकिन सरकार ने इस पर बैन लगा दिया। इस बैन के खिलाफ उन्होंने कोर्ट में केस फाइल कर दिया। लाखों रुपए खर्च हो गए लेकिन उन्होंने हार नहीं मानी। कोर्ट में केस चल ही रहा था कि 1977 में जनसंघ की सरकार बन गई और मनोज कुमार ये केस जीत गए।
देव आनंद ने इमरजेंसी को बताया प्रोपेगेंडा तो दूरदर्शन पर बैन हुई फिल्में 
देव आनंद ने भी इमरजेंसी का खुलेआम विरोध किया था और इमरजेंसी को उन्होंने प्रोपेगेंडा बताया था। इस वजह से सरकार ने उनकी सभी फिल्मों को दूरदर्शन पर टेलीकास्ट होने से रोक दिया था। नरगिस दत्त ने देव आनंद के इस कदम का विरोध किया था और कहा था कि वो हठ कर रहे हैं।
1975 की फिल्म किस्सा कुर्सी पर भी लगा बैन 
फिल्म किस्सा कुर्सी का 1975 में रिलीज होने वाली थी। रिलीज होने से पहले जब इस फिल्म को सेंसर बोर्ड ने देखा तो उसे बैन कर दिया। सेंसर बोर्ड को लगा कि ये फिल्म संजय गांधी के ऑटो मैन्युफैक्चरिंग प्रोजेक्ट का मजाक बनाया है और सरकार की नीतियों को बदनाम करने की कोशिश की है।
इस फिल्म के ओरिजनल प्रिंट्स ही जलाकर खत्म कर दिए गए थे। जिस प्रिंट को जलाया गया था, उस फिल्म में राज बब्बर लीड रोल में थे। इमरजेंसी हटने के बाद डायरेक्टर ने 1977 में दोबारा फिल्म बनाई। हालांकि दूसरी बार बनी फिल्म में राज ने काम नहीं किया। फिल्म में राज किरण, सुरेखा सीकरी और शबाना आजमी लीड रोल में थे।
गुलजार साहब के डायरेक्शन पर बनी फिल्म पर भी लगा बैन
1975 की फिल्म आंधी पर भी इमरजेंसी के दौरान बैन लगा दिया गया था। सेंसर बोर्ड का आरोप था कि इसमें इंदिरा गांधी को गलत तरीके से दिखाया गया है। फिल्म में संजीव कुमार और सुचित्रा सेन लीड रोल में थे और इसे डायरेक्ट गुलजार साहब ने किया था।
शोले का क्लाइमैक्स भी बदला गया
15 अगस्त 1975 को फिल्म शोले रिलीज हुई थी। रमेश सिप्पी के डायरेक्शन में बनी इस फिल्म का क्लाइमैक्स बदला गया था। इस बात का खुलासा खुद रमेश शिप्पी ने किया था। उन्होंने बताया था, फिल्म का क्लाइमैक्स जैसा दिखाया गया वैसा नहीं था। इमरजेंसी में सेंसर ने फिल्म के क्लाइमैक्स पर आपत्ति जताई थी। असली क्लाइमैक्स सीन में ठाकुर अपने नुकीले जूतों से गब्बर को मार देता है। इस सीन को सेंसर ने कानून का हवाला देकर बदलने को कहा था। इसके बाद 26 दिनों में क्लाइमेक्स को दोबारा से शूट किया गया, जिसमें गब्बर को कानून के हवाले किया गया। फिल्म में अमिताभ बच्चन, धर्मेंद्र, संजीव कुमार, जया बच्चन और हेमा मालिनी लीड रोल में थे।
सुनील दत्त ने इमरजेंसी का सपोर्ट किया था
हरिवंश राय बच्चन, अमृता प्रीतम, राजिंदर सिंह बेदी, मौलाना अतीक-उल-रहमान, समेत 40 राइटर्स ने इमरजेंसी लगाने के कदम को सही बताया था। सुनील दत्त ने जर्मनी के बर्लिन से इंदिरा गांधी को टेलीग्राम कर इमरजेंसी लगाने पर बधाई दी थी।